**Lietošanas instrukcija: informācija lietotājam**

**Stiran pilieni iekšķīgai lietošanai, šķīdums**

**Homeopātiskās zāles**

*Armoracia D1, Kalium bichromicum D6, Hydrastis D6, Calcium sulfuricum D12, Cinnabaris D12*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā ārsts vai farmaceits Jums teicis.

* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildu informācija vai padoms, vaicājiet farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja pēc 7 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Stiran un kādam nolūkam to lieto

2. Kas Jums jāzina pirms Stiran lietošanas

3. Kā lietot Stiran

4. Iespējamās blakusparādības

5 Kā uzglabāt Stiran

6. Iepakojuma saturs un cita informācija

**1. Kas ir Stiran un kādam nolūkam to lieto**

Stiran ir pilieni deguna blakusdobumu slimību ārstēšanai.

**Indikācijas**

Deguna blakusdobumu iekaisuma, hronisku iesnu un hroniska laringotraheīta ārstēšanai. Turklāt, Stiranir paredzēts ausu, deguna un rīkles infekciju ārstēšanai.

Stiran ir dažādu atsevišķu homeopātisku zāļu savienojums.

Specifiskā Stiransastāvdaļu kombinācija papildina tās iedarbības rezultātu, paplašinot indikāciju amplitūdu, kā arī paaugstina terapijas drošumu un vienkāršību.

Atbilstoši mācībai par homeopātiskiem ārstniecības līdzekļiem Stiransastāvdaļas palīdz atvieglot un izārstēt šādus traucējumus:

|  |  |
| --- | --- |
| **Armoracia**  (Mārrutks) | Īpaši ietekmē pieres kaulu, pieres kaula dobumu un siekalu dziedzerus. Spēcīgas un caururbjošas sāpes pieres rajonā. |
| **Kalium bichromicum**  (Kālija dihromāts) | Hronisks sinusīts. Palīglīdzeklis hroniska katarāla Eistahija kanāla, vidusauss, balsenes un rīkles iekaisuma ārstēšanai. Biezi un lipīgi izdalījumi. |
| **Hydrastis**  (Hidraste) | Hronisks katarāls deguna un rīkles iekaisums. Biezas, lipīgas gļotas degunā. Sinusīts pēc iesnām. |
| **Calcium sulfuricum**  (Kalcija sulfāts) | Rinīts ar bieziem, dzelteniem vai recekļainiem izdalījumiem. Palīglīdzeklis strutaina vidusauss un ieilguša katarāla rinīta ārstēšanai. |
| **Cinnabaris**  (Dzīvsudraba sulfīds) | Subakūts un hronisks katarāls deguna blakusdobumu iekaisums ar pasliktināšanos naktī. Iesnas ar šķidriem, brūces veidojošiem izdalījumiem. |

Ja pēc 7 dienām nejūtaties labāk vai jūtaties sliktāk, Jums jākonsultējas ar ārstu.

**2. Kas Jums jāzina pirms Stiran lietošanas**

**Nelietojiet Stiran šādos gadījumos:**

- ja Jums ir alerģija pret aktīvajām vielām vai kādu citu (6. punktā minēto) šo zāļu sastāvdaļu.

- ja Jums ir alerģija pret hromu.

**Brīdinājumi un piesardzība lietošanā**

Pirms Stiran lietošanas konsultējieties ar ārstu vai farmaceitu.

Uzsākot ārstēšanu ar homeopātiskiem līdzekļiem, iespējama medicīniskā stāvokļa pasliktināšanās organisma imūnsistēmas stimulācijas dēļ un ilgstoša, neatbilstoša ārstēšana var izsaukt jaunus simptomus.

**Bērni**

Zāles neiesaka lietot bērniem vecumā līdz vienam gadam, jo nav pieejami dati par šo zāļu drošu lietošanu šajā vecumā.

**Citas zāles un Stiran**

Mijiedarbība ar citām zālēm nav zināma.

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Stiran kopā ar uzturu**

Stiranvajadzētu lietot 30 minūtes pirms vai vismaz stundu pēc ēšanas, lai nodrošinātu maksimālu iedarbību. Stiran var lietot neatšķaidītu vai atšķaidīt ar nelielu ūdens daudzumu; bērniem vienmēr atšķaidīt.

**Grūtniecība un barošana ar krūti**

Pašreiz nav ziņu par iespējamiem riskiem, lietojot Stirangrūtniecības un barošanas ar krūti laikā.

Ja Jūs esat grūtniece vai barojat bērnu ar krūti, ja domājat, ka Jums varētu būt grūtniecība, vai plānojat grūtniecību, pirms šo zāļu lietošanas konsultējieties ar ārstu vai farmaceitu.

**Transportlīdzekļu vadīšana un mehānismu apkalpošana**

Stiran neietekmē vai nenozīmīgi ietekmē spēju vadīt transportlīdzekļus un apkalpot mehānismus.

**Stiran satur etilspirtu**

Šīs zāles satur 160 mg alkohola (etilspirta) 10 pilienos un aptuveni 80 mg 5 pilienos. Šo zāļu daudzums katrā devā (10 pilienos) ir līdzvērtīgi mazāk kā 4 ml alus vai 2 ml vīna. Šo zāļu daudzums katrā devā (5 pilienos) ir līdzvērtīgi mazāk kā 2 ml alus vai 1 ml vīna. Nelielais alkohola daudzums zālēs neizraisīs ievērojamu ietekmi.

**3. Kā lietot Stiran**

**Devas un lietošana**

Vienmēr lietojiet šīs zālestieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Ieteicamā deva ir:

|  |  |  |
| --- | --- | --- |
|  | Devas | Lietošanas biežums |
| Pieaugušie un pusaudži | 10 pilieni | 3 reizes dienā |
| Bērni vecumā no 1 līdz 12 gadiem | 5 pilieni |

Ārstēšanās sākumā, kā arī lai paātrinātu slimības simptomu mazināšanos, pieaugušie un pusaudži drīkst lietot 10 pilienus, bērni 5 pilienus ik pēc 30-60 minūtēm (maksimums 8 reizes dienā). Kad sākas uzlabošanās, lietošanas biežumu vajadzētu samazināt līdz 3 reizēm dienā.

Stiranvajadzētu lietot 30 minūtes pirms vai vismaz stundu pēc ēšanas, lai nodrošinātu maksimālu iedarbību. Stiranvar lietot neatšķaidītu vai atšķaidīt ar nelielu ūdens daudzumu.

**Ja esat lietojis Stiran vairāk nekā noteikts**

Sastāvdaļas ir lielā mērā atšķaidītas, tāpēc pārdozēšanas gadījumā nevajadzētu sagaidīt toksisku iedarbību vai kādus traucējumus.

**Ja esat aizmirsis lietot Stiran**

Nelietojiet dubultu devu, lai aizvietotu aizmirsto devu. Lietojiet nākamo devu pēc iespējas ātrāk.

**Ja pārtraucat lietot Stiran**

Ja jums ir kādi jautājumi par šo zāļu lietošanu, jautājiet ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Uzsākot ārstēšanu, var tikt novērota pastiprināta siekalošanās vai retos gadījumos – ādas reakcijas.

Nav datu par citām nevēlamām blakusparādībām.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV-1003. Tīmekļa vietne: [www.zva.gov.lv](http://www.zva.gov.lv/../?id=613&sa=613&top=3). Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Stiran**

Uzglabāt temperatūrā līdz 30 °C.

Uzglabāt cieši noslēgtā pudelē.

Uzglabāt oriģinālā iepakojumā, lai pasargātu no gaismas.

Uzglabāt bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz kastītes un pudeles. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Stiran satur**

- Aktīvās vielas ir Armoracia D1 10 ml, Kalium bichromicum D6 10 ml, Hydrastis D6 10 ml, Calcium sulfuricum D12 10 ml, Cinnabaris D12 10 ml.

* Citas sastāvdaļas ir etilspirts, attīrīts ūdens.

**Stiran ārējais izskats un iepakojums**

Brūna stikla pudele ar plastmasas (ABPE) skrūvējamu korķīti un plastmasas (ZBPE) pilienu sadalītāju.

Iepakojuma lielumi: 20 ml, 50 ml vai 100 ml. Visi iepakojuma lielumi tirgū var nebūt pieejami.

**Reģistrācijas apliecības īpašnieks un ražotājs**

**Reģistrācijas apliecības īpašnieks**

Richard Bittner AG

Reisnerstraße 55-57

A-1030 Vīne, Austrija

**Ražotājs**

Richard Bittner AG,

Ossiacherstrasse 7, A-9560

Feldkirchen, Austrija

**Šī lietošanas instrukcija pēdējo reizi pāŗskatīta 05/2021**

Sīkāka informācija par šīm zālēm ir pieejama Zāļu valsts aģentūras tīmekļa vietnē [www.zva.gov.lv](http://www.zva.gov.lv)